Alaquàs elegeix el seu Consell de Xiquetes i Xiquetes
16/11/2010

# Alaquàs elegeix el seu Consell de Xiquetes i Xiquetes

*   16/11/2010
*   [Imprimir](#)
*   Compartir
*    https://www.alaquas.org/documento.asp?id\_do=12380

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12380%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20elegeix%20el%20seu%20Consell%20de%20Xiquetes%20i%20Xiquetes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12380/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12380/16112010img_2989_copia_Form_4.jpg)](https://www.alaquas.org/ficheros/documentos/2010/2/12380/16112010img_2989_copia_Form_10.jpg "<a href='https://www.alaquas.org/ficheros/documentos/2010/2/12380/16112010img_2989_copia_Form_10.jpg' target=_blank><i class='fa fa-external-link' aria-hidden='true'></i>.Alaquàs elegeix el seu Consell de Xiquetes i Xiquetes</a>")

2.227 escolars trien els vint-i-un xiquets i xiquetes de tots els col·legis d'Alaquàs que formaran part del nou Consell

El Castell d'Alaquàs s'ha constituït hui en col·legi electoral per acollir les eleccions al Consell de Xiquets i Xiquetes d'Alaquàs. Un total de 2.227 xiquets i xiquetes han triat amb el seu vot els vint-i-un representants que enguany formaran part del nou Consell de Xiquets i Xiquetes d'Alaquàs.

Després d'una participativa campanya electoral duta a terme en cadascun dels centres escolars d'Alaquàs, els alumnes han triat com a nous representants tres alumnes per col·legi. Del Bonavista han resultat elegits: Sergio García Moreno, Alba Belinchón Alonso i Carla del Joz Zomeño. Del González Gallarza, Marcos Pérez Exposito, Álex Cano Márquez, i David León Santos. De l'Olivar I, Elena Esteban Martínez, Blai Barberà Salas i Neus Barberà Salas. Del Ciutat de Cremona, Alba Casanova Úbeda, Marina Parrilla Mateo i Marta Peña Artero. Del Madre Josefa Campos, Carmen Gómez Pascual, Inés García Martínez i Ferran García González. Del Sanchis Almiñano, Sara Ortega López, Jaume Moreno Feltrer i Alba Martín Sanz. Del Vila d'Alaquàs, Adrián Tortola Villar, Nuria Moratalla Dual i Anais Sanz Betanzos.

El nou Consell de Xiquets i Xiquetes, que es constituirà el proper 30 de novembre al Saló de Plens de l'Ajuntament d'Alaquàs, servirà per informar i assessorar l'Ajuntament d'Alaquàs sobre les inquietuds i les necessitats de la infància, realitzant, així, les seues propostes d'actuació i plantejant suggerències i idees que els permeten participar i intervindre en les assumptes municipals.

El Consell de Xiquets i Xiquetes va nàixer l'any 2002 amb l'objectiu de dotar els i les més joves de la ciutat d'un marc per a expressar les seues preocupacions aportant valoracions i propostes per contribuir en la construcció, desenvolupament i millora d'Alaquàs. Aquesta és la tercera edició d'aquest organisme que està presidit per l'Alcaldessa d'Alaquàs, Elvira García Campos.

Des de l'Ajuntament d'Alaquàs, conscients dels drets a la llibertat d'expressió i a la participació que s'arrepleguen en la Convenció Internacional dels Drets dels Xiquets i Xiquetes de les Nacions Unides, vol continuar recolzant aquest projecte per tal de donar veu pròpia als més joves de la ciutat. De fet, des que el Consell està en funcionament, ara fa vuit anys, el Consistori s'ha fet ressò de les preocupacions dels menors materialitzant-les en l'execució de diferents projectes, a proposta del Consell de Xiquets i Xiquetes. D'entre aquests projectes cal destacar la participació en projectes urbanístics com el Parc del Dijous, el poliesportiu del Terç, la peatonalització d'espais pròxims a col·legis, la xarxa de carril bici, l'augment de la il·luminació en parcs i alberedes, la instal·lació de més fonts, la celebració del Dia sense cotxe o la creació d'una pista de patinatge al Parc de la Sequieta.